Държавен вестник, бр. 92, 2018 г., стр. 29

БРОЙ  92	
Д Ъ Р Ж А В Е Н  В Е С Т Н И К 	
СТР.  29  
3. издаде документ от името на ВВМУ „Н. 
Й. Вапцаров“ или негово звено, който невярно 
отразява завършени етапи в обучението на 
курсант, студент, обучаващ се военнослужещ, 
докторант и специализант.
(2) Нарушенията по ал. 1 се установяват 
при условията и по реда на действащото зако-
нодателство от тричленна комисия, назначена 
с писмена заповед на началника на училище-
то. В състава на комисията задължително се 
включва член (членове) на контролния съвет 
на училището.
(3) Член на академичния състав, за който 
по установения ред е доказана проява на ко-
рупция, се уволнява дисциплинарно.
Чл. 76. (1) Лицата от академичния състав 
се освобождават от длъжност: 
1. по тяхно искане;
2. при осъждане на лишаване от свобода 
за извършено умишлено престъпление;
3. при две последователни отрицателни 
атестации;
4. при отнемане на научната степен;
5. когато не може да им се осигури из-
пълнението на преподавателска дейност и не 
съществуват възможности за прехвърляне или 
преквалификация в сродна научна дисциплина 
след решение на съвета на основното звено; 
6. когато бъде доказано по законоустано-
вения ред плагиатство или недостоверност 
на представените научни данни в научните 
трудове, въз основа на които е придобило или 
е участвало в процедура за придобиване на 
научна степен, или е заело, или е участвало в 
конкурс за заемане на академична длъжност;
7. при извършване на провинения, даващи 
основание за дисциплинарно уволнение;
8. при поставяне под запрещение;
9. когато в качеството си на член на жури 
или на факултетен/научен съвет е дало стано-
вище в резултат на извършено от него престъ-
пление, установено с влязла в сила присъда.
(2) Освобождаването от длъжност на ци-
вилните служители – членове на академичния 
състав, в случаите по ал. 1 и отнемането на 
научната степен при освобождаване по ал. 1, 
т. 6 се извършват от началника на ВВМУ 
„Н. Й. Вапцаров“ след решение на съвета на 
основното звено. 
(3) Освободените по ал. 1, т. 5 цивилни 
служители – членове на академичния състав, 
получават обезщетение в размер на трудовото 
си възнаграждение до изтичането на трудовия 
им договор, но за не повече от 12 месеца след 
освобождаването им.
(4) Освобождаването от длъжност на во-
еннослужещите – членове на академичния 
състав, в случаите по ал. 1 се извършва от 
министъра на отбраната или оправомощено 
от него длъжностно лице по предложение на 
Академичния съвет, внесено от началника на 
ВВМУ „Н. Й. Вапцаров“. При освобождаване 
по ал. 1, т. 6 началникът на ВВМУ „Н. Й. 
Вапцаров“ отнема научната степен. 
Чл. 77. (1) ВВМУ „Н. Й. Вапцаров“ оце-
нява приноса на всеки член на академичния 
състав в учебната, научноизследователската, 
административната и други дейности. Атес-
тирането се извършва веднъж на 5 години за 
хабилитираните лица и веднъж на 3 години – 
за нехабилитираните.
(2) Военнослужещите – членове на акаде-
мичния състав, се атестират при условията 
и по реда на Закона за отбраната и въоръже-
ните сили на Република България и Закона 
за висшето образование.
(3) Оценяването и атестацията на члено-
вете на академичния състав се извършват 
по показатели, критерии и ред, определени с 
правилника за атестирането на академичния 
състав.
Чл. 78. Носителите на званието „доктор 
хонорис кауза“ имат право всяка година да 
изнасят публична лекция в училището.
Г л а в а  ч е т в ъ р т а
ОБУЧАЕМИ
Раздел I
Общи разпоредби
Чл. 79. (1) Обучаващите се във ВВМУ „Н. 
Й. Вапцаров“ са курсанти, военнослужещи, 
обучавани за придобиване на образовател-
но-квалификационна степен „бакалавър“ в 
професионално направление „Военно дело“ 
в задочна форма на обучение, студенти, док-
торанти и специализанти.
(2) Обучаваните в редовна форма за нуж-
дите на Министерството на отбраната и на 
други ведомства за придобиване на образова-
телно-квалификационна степен „бакалавър“ в 
професионално направление „Военно дело“ са 
курсанти. По време на обучението курсанти-
те се обучават и по съответна акредитирана 
гражданска специалност, и придобиват ОКС 
„бакалавър“ по военна и по гражданска спе-
циалност.
(3) Обучаваните за придобиване на образо-
вателно-квалификационна степен „бакалавър“ 
в професионално направление „Военно дело“ в 
задочна форма на обучение са военнослужещи, 
чийто статус се определя съгласно Закона за 
отбраната и въоръжените сили на Република 
България, правилника за неговото прилагане 
и нормативни актове, касаещи обучението в 
областта на отбраната.
(4) Студентите са лица, които се обучават 
за придобиване на висше образование на 
образователно-квалификационните степени 
„бакалавър“ или „магистър“.
(5) Докторантите са лица, притежава-
щи образователно-квалификационна степен